Póstdreifing notaði ólöglegt vinnuafl í gegnum undirverktaka Martim ehf. , undirverktaki sem Póstdreifing réði til að sjá um blaðburð fyrir sig , var með blaðbera í vinnu sem höfðu ekki atvinnuleyfi hér á landi . Þann 21. maí síðastliðinn handtók lögreglan tvo eða þrjá af þessum blaðberum . Eigandi Martim segist ekki lengur vera með ólöglegt vinnuafl á sínum snærum . Undirverktaki sem Póstdreifing réði til að sjá um blaðburð fyrir sig var með blaðbera í vinnu sem höfðu ekki atvinnuleyfi hér á landi . Þann 21. maí síðastliðinn handtók lögreglan tvo eða þrjá af þessum blaðberum . Þeir störfuðu fyrir fyrirtækið Martim ehf. , sem er rekið af Litháanum Igoris Martimovas . Póstdreifing dreifir meðal annars Fréttablaðinu , Morgunblaðinu og Stundinni og eru blaðberar á vegum fyrirtækisins á bilinu 550 – 600 , þar á meðal undirverktakar . Dreifing Póstdreifingar nær því til gífurlegs fjölda landsmanna . Þegar mennirnir tveir voru handteknir fyrir utan prentsmiðju Póstdreifingar var hluti upplagsins gerður upptækur . Samkvæmt heimildum Stundarinnar voru tveir bílar sem mennirnir voru á sömuleiðis gerðir upptækir þar sem mennirnir gátu ekki sýnt fram á að þeir ættu þá . Báðir bílarnir voru skráðir á Igoris , sem var erlendis þegar mennirnir voru handteknir , og ekki náðist í hann þegar lögregla gerði tilraun til þess . Samkvæmt heimildum er Martim sami verktaki og var með ...